**แนวคำถามในการถอดบทเรียนเกษตรกรที่ทำพืชร่วมยาง จังหวัดชุมพร**

**เกษตรกร** : นายวิศุทธิ์ ติดคล้าย **โทร.** 0982953756

**ที่อยู่** : 48/1 ม.1 ต.ทะเลทรัพย์ อ.ปะทิว จ.ชุมพร **จำนวนพื้นที่** 22 ไร่

**1. บริบทพื้นที่และแรงบันดาลใจในการเกษตรสวนยางยั่งยืน (พืชร่วมยาง)**

**นายวิศุทธิ์ ติดคล้าย** มีแรงจูงใจในการทำสวนยางยั่งยืน “ระบบนิเวศพืชร่วมยาง” คือ เคยเห็นพ่อแม่ทำการเกษตรแบบผสมผสานมาตั้งแต่สมัยโบราณหรือที่เรียกกันว่าสวนสมรม ปัจจุบันก็ยังมีรายได้จากสวนยางผสมผสานมาอย่างต่อเนื่อง และสิ่งที่เห็นได้ชัดอีกอย่างคือ ระบบนิเวศในสวนยางยังเป็นธรรมชาติที่สมบูรณ์สามารถเกื้อกูลกันได้ ทำให้ครอบครัวดำรงวิถีชีวิตแบบเดิมได้ด้วยความพออยู่พอกิน มีสุขภาพดี ไม่ค่อยเจ็บป่วย เพราะผลผลิตจากการทำพืชร่วมยางสามารถสร้างรายได้และอาชีพเสริมได้เป็นอย่างดี มีเหลือพอสำหรับการแบ่งปัน จ่ายแจก ที่สำคัญระบบนิเวศที่มีความหลากหลายส่งผลให้สิ่งแวดล้อมมีความสมบูรณ์มากกว่าการปลูกพืชเชิงเดี่ยวอย่างแน่นอน เช่น ยางพารามีการผลัดใบช้าลง สามารถกรีดยางได้นานขึ้นกว่าปกติ มีแร่ธาตุอาหารตามธรรมชาติ ดินมีความชุ่มชื้นตลอดปี ส่งผลให้ลดต้นทุนเรื่องปัจจัยการผลิตได้มากขึ้น

**2. ความคาดหวังต่อการทำเกษตรสวนยางยั่งยืน (พืชร่วมยาง)**

**นายวิศุทธิ์ ติดคล้าย มี**ความคาดหวังในการทำพืชร่วมยาง “ระบบนิเวศพืชร่วมยาง” 4 มิติ คือ

1) มิติทางสิ่งแวดล้อม แปลงยางพารามีความชุ่มชื้นปี ได้ปริมาณน้ำยางมาก และเปอร์เซ็นต์น้ำยางดี

2) มิติทางด้านสุขภาพ เกษตรกรมีสุขภาพดีกว่าทำพืชเชิงเดี่ยว เพราะพืชร่วมยาง และปศุสัตว์เป็นระบบอินทรีย์ทั้งหมดไม่มีสารพิษตกค้างในผลผลิต

3) มิติทางด้านเศรษฐกิจ เป็นแหล่งรายได้ให้กับครอบครัวจะมีรายได้แบบรายวันรายสัปดาห์และรายเดือน เป็นอาชีพเสริมได้เป็นอย่างดี และสามารถลดต้นทุนการผลิตในการทำสวนยางพาราได้ยกตัวอย่าง เช่น นำมูลสัตว์มาใช้กับพืชร่วมยาง ต้นยางก็จะได้ปุ๋ยจากส่วนนี้ด้วยในเวลาเดียวกัน

4) มิติด้านสังคม มีการแบ่งปันแจกจ่ายผลผลิตในการทำเพื่อร่วมยางให้กับชุมชน ทำให้สังคมน่าอยู่มากยิ่งขึ้น เกิดความรักความสามัคคี เวลามีงานในพื้นที่ เช่น งานบวช งานศพ และอีกหลายๆ งาน ก็จะเอาผลผลิตที่แต่ละบ้านมีนำมาช่วยกัน ทำให้เจ้าภาพสามารถลดค่าใช้จ่ายได้เป็นอย่างมาก

**3. การเกษตรผสมผสานโดยจัดรูปแบบสวนยางผสมผสาน**


สวนเกษตรผสมผสานของนายวิศุทธิ์ ติดคล้าย มีการจัดการรูปแบบ “ระบบนิเวศพืชร่วมยาง” จำนวนพื้นที่ 22 ไร่ มีการจัดการพื้นที่ทางการเกษตรที่หลากหลาย ดังนี้

1) พื้นที่ปลูกยางพารา จำนวน 14 ไร่ แซมด้วย มะพร้าว 10 ต้น ทุเรียน 30 ต้น ลองกอง 3 ต้น มังคุด 4 ต้น และเงาะ 1 ต้น

2) พื้นที่ปลูกปาล์มน้ำมัน จำนวน 5 ไร่ แซมด้วยไม้เศรษฐกิจ อาทิ เคี่ยม ยางนา ตะเคียนทอง มะฮ็อกกานี สะเดาเทียม จำนวน 50 ต้น

3) พื้นที่บ้าน โรงเรือน เลี้ยงไก่ไข่ และพืชผักผลไม้ จำนวน 3 ไร่ ปลูกกล้วย ฝรั่ง ผักหวาน มะเขือ และพืชผักอายุสั้น มีบ่อเลี้ยงปลา และ บ่อเลี้ยงหอยขม

**ภาพผังแปลงการเกษตรผสมผสานโดยจัดรูปแบบระบบนิเวศพืชร่วมยาง**



**4. ผลผลิตและ รายได้/รายจ่ายครัวเรือนเป็นอย่างไร (รายได้ครัวเรือนเพิ่มเท่าไหร่/รายจ่ายค่าอาหารลดลงหรือไม่**

**การจัดแบ่งกิจกรรมการผลิตและการจัดการรายได้-รายจ่ายในแปลงเกษตรตามห้วงระยะเวลาให้ผลผลิตของพืชและสัตว์ในแปลงเกษตร**

|  |  |  |  |  |
| --- | --- | --- | --- | --- |
| **กิจการผลิตและการจัดการรายได้/รายจ่ายในแปลง** | **กิจกรรมการผลิต** | **รายได้(บาท/ปี)** | **รายจ่าย(บาท/ปี)** | **หมายเหตุ** |
| รายวัน | รายได้ : ผลผลิตพืช-สัตว์เป็นอาหารในครัวเรือนของแรงงานในแปลง เฉลี่ยวันละ 200 บาท เดือนละ 6,000 บาท | 72,000 |  |  |
|  | รายได้ : จากการขายพืชผัก ผักหวาน มะเขือ ไข่ไก่ และหอยขม เฉลี่ยวันละ 400 บาท เดือนละ 12,000 บาท | 144,000 |  |  |
| รายสัปดาห์ | รายได้ : รายได้จากการขายผลผลิตพืชผักผลไม้และสมุนไพร เฉลี่ย 1,500 บาท เดือนละ 6,000 บาท | 72,000 |  |  |
| รายเดือน | รายได้ : จากการขายยางพารา 14 ไร่  เฉลี่ยวันละ 35 กกๆ ละ 50 บาท จำนวน 20 วัน เดือนละ 35,000 บาท หักค่าแรงงาน 50% คงเหลือต่อเดือน 17,500 | 210,000 | - |  |
| รายได้ : จากการขายปาล์มน้ำมัน 5 ไร่  เก็บเกี่ยวทุก 20 วัน ราคาเฉลี่ยรอบละ 18,000 บาท หักค่าแรงงาน 1,750 บาท คงเหลือรอบละ 16,250 บาท | 292,500 |  |  |
| รายได้ : จากการขายมะพร้าว เฉลี่ยรอบละ 170 ลูกๆละ 15 บาท ราคาเฉลี่ยรอบละ 2,600 บาท หักค่าแรงงาน 100 บาท คงเหลือรอบละ 2,500 บาท | 30,000 |  |  |
| รายปี | รายได้ : จากลองกอง มังคุด และเงาะ (ทุเรียนยังไม่ได้รับผลผลิต) | 5,000 |  |  |
| ค่าใช้จ่าย  - ค่าปุ๋ยหมัก/ชีวภาพ สำหรับยางพารา 5 กส.ๆ ละ 720 บาท เป็นเงิน 3,600 บาท  - ค่าปุ๋ยหมัก/ชีวภาพ สำหรับปาล์มน้ำมัน 4 กส.ๆ ละ 495 บาท ปีละ 2 ครั้ง เป็นเงิน 3,960 บาท  - ค่าวัสดุอุปกรณ์ 2,500 บาท |  | 10,060 |  |
|  | **รวมทุกรายการผลิต** | **820,500** | **10,060** |  |
| สินทรัพย์ | - ที่ดินอาคารและสิ่งปลูกสร้าง  - มูลค่าต้นไม้ 10 ต้น อายุเฉลี่ย 20 ปี  (คิดมูลค่าต้นละ/ 3 บาท/จำนวนวัน)  10x3x365x20 ปี = 219,000 บาท  - มูลค่าต้นไม้ 40 ต้น อายุเฉลี่ย 5 ปี  (คิดมูลค่าต้นละ/ 3 บาท/จำนวนวัน)  40x3x365x5 ปี = 219,000 บาท | 22,000,000  4,380,000 |  | รวม  26,380,000 |

**สรุป** มีรายได้เพิ่มขึ้นจากเดิมประมาณ 10-20% รายได้จากยางพาราในพื้นที่พืชร่วมยางได้เท่าเดิม ซึ่งมาจากรายได้จากพืชอายุสั้น ผักยั่งยืน และปศุสัตว์ประมาณ 40,000 บาท/เดือน รายได้จากผลไม้ตามฤดูกาลปีละ 5,000 บาท ทั้งนี้ลดค่าใช้จ่ายการบริโภคในครัวเรือนและแบ่งปันกับเครือข่าย ประมาณการเป็นจำนวน 6,000 บาท/เดือน ลดต้นทุนการผลิตได้ประมาณ 10,000 บาท/เดือน มีมูลค่ารวมทางสินทรัพย์ในแปลง (รวมที่ดินและสิ่งปลูกสร้าง) 26,380,000 บาท และจะมีรายได้เพิ่มเมื่อผลผลิตได้รับผลเต็มแปลง ประมาณการรายได้/ปีจำนวน 1,000,000 บาท

**5. การเป็นสมาชิกกลุ่มสถาบันเกษตรกร เช่น กลุ่มวิสาหกิจชุมชน กลุ่มเกษตรกร ฯลฯ และบทบาทหน้าที่ในกลุ่ม การได้รับประโยชน์จากการรวมกลุ่ม**

ปัจจุบันนี้เข้าร่วมเป็นสมาชิกของกลุ่มวิสาหกิจชุมชนบ้านท่าตาเสือ และกลุ่มเกษตรอินทรีย์แบบมีส่วนร่วม SDG PGS ซึ่งนายวิศุทธิ์ ติดคล้าย เป็นคณะกรรมการระดับอำเภอ และแปลงอยู่ในระยะปรับเปลี่ยนตามมาตรฐาน ของกลุ่มฯ ประโยชน์ในการเข้าร่วมกลุ่มต่างๆ คือ นอกจากจะได้เรียนรู้เพิ่มเติมแล้ว ยังได้รับการสนับสนุนในรูปแบบต่างๆ เช่น วัสดุอุปกรณ์ ปัจจัยการผลิต คำแนะนำจากหลายภาคส่วน และการรับรองผลผลิตในแปลงให้เป็นเกษตรปลอดสารอาหารปลอดภัย ทำให้สามารถจำหน่ายพืชผลทางการเกษตรได้ในราคาที่สูงกว่าปกติ และมีตลาดรองรับผลผลิตมากขึ้นด้วย

**6. การบรรลุเป้าหมายจากทำสวนยางยั่งยืน (พืชร่วมยาง) หรือไม่อย่างไร**

**การเกษตรผสมผสานโดยจัดรูปแบบ“ระบบนิเวศพืชร่วมยาง” ที่ผ่านมาได้บรรลุเป้าหมาย คือ**

ความหลากหลายของพืชร่วมยาง ทั้งพืชหลัก ไม้ผล พืชผัก สมุนไพร ด้านปศุสัตว์ มีไก่ไข่ บ่อปลา มีพันธุ์ปลาหลากหลาย ปุ๋ยที่ใช้ในแปลงของพืชร่วมยางก็มาจากมูลไก่และการลอกเลน ในบ่อปลา รวมถึงการทำสาร ชีวภัณฑ์ใช้เองในครัวเรือน การทำสารชีวภัณฑ์จะนำวัตถุดิบมาจากป่าต้นน้ำพรุตาอ้าย เช่น กลอย ส่วนที่แก่ของผักเหลียง เช่น ใบลำต้น นำมาทำเป็นสารป้องกันและกำจัดแมลงได้โดยไม่จำเป็นต้องลงทุนสูง และมีรูปแบบการทำเกษตรแบบปลอดภัยโดยใช้มาตรฐานการรับรองแบบมีส่วนร่วม SDG PGS ประโยชน์และผลที่ได้จากการทำพืชร่วมยาง สามารถตอบโจทย์เรื่องรายได้ให้กับครอบครัวได้เป็นอย่างดี ปัจจุบันครอบครัวไม่มีหนี้สิน และมีรายได้มากขึ้นกว่าการทำพืชเชิงเดี่ยว ค่าใช้จ่ายในส่วนของปัจจัยการผลิตลดลง ระบบนิเวศและสิ่งแวดล้อมก็สมบูรณ์ขึ้น ถือว่าตอบโจทย์เรื่องความยั่งยืนได้อย่างแท้จริง

**7. ปัจจัยที่ทำให้ท่านทำพืชร่วมยางประสบความสำเร็จมีอะไรบ้าง (ทุน การสนับสนุนจากภายนอก -องค์ความรู้)** ดังนี้

ปัจจัยที่ทำพืชร่วมยางแล้วมีความสำเร็จ คือ เริ่มจากตนเองและครอบครัว เมื่อทำให้เกิดผลเป็นรูปธรรมแล้วก็จะมีหน่วยงานต่างๆ เข้ามาสนับสนุน เช่น สสส. พอช. อปท. มูลนิธิอุทกพัฒน์ สมาคมเพื่อสิ่งแวดล้อมจังหวัดชุมพร สมาคมประชาสังคมชุมพร เกษตรอำเภอปะทิว ช่วยให้เข้าถึงโอกาส ความรู้ สามารถพัฒนาให้ตนเองเป็นต้นแบบในการจัดการสวนยางยั่งยืนได้ ต่อไป

**8. ปัญหา อุปสรรคจากการทำสวนยางยั่งยืน (พืชร่วมยาง) อย่างไร**

การแปรรูปผลผลิต การจำหน่าย และการตลาด เพราะยังขาดความรู้เรื่องการแปรรูปผลผลิตทางการเกษตรและการตลาด ผลผลิตในพื้นที่มีไม่เพียงพอกับความต้องการของตลาด

**9. การทำสวนยางยั่งยืน (พืชร่วมยาง) ในอนาคตอย่างไร และความเป็นไปได้ในการนำไปใช้กับพืชเชิงเดี่ยวอื่น เช่น สวนปาล์มน้ำมัน ทุเรียน ลองกอง ฯลฯ**

ในอนาคตคิดว่าจะโค่นต้นปาล์มน้ำมันออกอีก 100 ต้น พื้นที่ประมาณ 5 ไร่ เพื่อที่จะทำเกษตรผสมผสาน เสริมรายได้ให้กับครอบครัว และหลังจากทุเรียนโตให้ผลผลิตก็จะปลูกกล้วยเล็บมือผักหวานและผักเหลียงเพิ่มเติมในแปลงทุเรียนได้อีก

**10. ข้อเสนอแนะอะไรบ้างต่อหน่วยงานต่างๆที่เกี่ยวข้อง เช่น กยท. /สนง.เกษตร/ เกษตรและสหกรณ์ ฯลฯ ในการทำนโยบายสวนยางยั่งยืน (พืชร่วมยาง) ดังนี้**

อยากให้หน่วยงานที่เกี่ยวข้อง ช่วยให้เกษตรกรที่ไม่มีเอกสารสิทธิ์ตามพระราชบัญญัติการยางแห่งประเทศไทย ให้มีสิทธิเท่าเทียมกับสวนยางที่มีเอกสารสิทธิ์

**ภาพแปลงเกษตรและเกษตรกรสวนยางยั่งยืน**



**แผนผังฟาร์ม นายวิศุทธิ์ ติดคล้าย 48/1 ม.1 ต.ทะเลทรัพย์ อ.ปะทิว จ.ชุมพร**

**พิกัดแปลง : 10.6837303, 99.2733417**

**พื้นที่ 22 ไร่ ยางพารา, ปาล์มน้ำมัน, สวนผสมผสาน, ไก่ไข่, ฝายชะลอน้ำ**

**มาตรฐานแปลง ปลอดสารเคมี**



เลี้ยงไก่ไข่

ฝายชะลอน้ำ

ยางพารา 15 ไร่

บ้าน

พืชผักสวนครัว

ปาล์มน้ำมัน

บ่อปลา